Оқу және өндірістік тәжірибелер

В072 – «Фармацевтикалық өндіріс технологиясы» білім беру бағдарламасы бойынша 2, 3 және 4 курс білім алушылары оқу жоспарына сәйкес оқу, өндірістік және дипломалды практикалардан өтеді.

Практикалардың негізгі мақсаты – білім алушылардың теориялық білімдерін бекіту, кәсіби дағдыларын дамыту және фармацевтикалық өндіріс саласында практикалық тәжірибе жинақтау. Әр курс деңгейінде практика мазмұны кезең-кезеңімен күрделене түсіп, болашақ мамандардың кәсіби құзыреттіліктерін қалыптастыруға бағытталған.

Практика барысында білім алушылар жетекші отандық фармацевтикалық кәсіпорындарда өндірістік үдерістермен танысады. Олардың қатарында: ЖШС «Абди Ибрахим Глобал Фарм», ЖШС «Viva Pharm», ЖШС «Clever Medical», ЖШС «Нур-Май», ЖШС «Фитолеум», ЖШС «Dolce-Pharm», ЖШС «Антиген» және ЖШС «Kelun-Kazpharm». Аталған кәсіпорындар заманауи GMP стандарттарына сай дәрілік заттар өндірісімен айналысады және білім алушылардың кәсіби тәжірибесін арттыруға мүмкіндік береді.

2025-2026 оқу жылында:

– 2-курс білім алушыларына «Дәрілік препараттардың өндірісіне кіріспе» оқу практикасы бойынша 2025 жылғы 29 қыркүйектен 15 желтоқсанға дейін өткізіледі және 2 кредитті (60 сағат) қамтиды. Практикаға барлығы 127 білім алушы қатысады;

– 3-курс білім алушылары «Дәрілердің өнеркәсіптік технологиясы» өндірістік практикасы бойынша 2025 жылдың 22 қыркүйегінен 22 қарашасына дейін, 3 кредит (90 сағат) көлемінде өтуде. Барлығы 202 білім алушы өндірістік практикадан өтуде;

– 4-курс білім алушыларына арналған «Дәрілік заттардың өнеркәсіптік технологиясы» пәні бойынша өндірістік практика 2025 жылғы 22 қыркүйектен 12 желтоқсанға дейін өткізіледі және 2 кредитті (60 сағат) қамтиды. 257 білім алушы өндірістік практикадан өтуде.

Өндірістік практиканы сәтті аяқтағаннан кейін «Фармацевтикалық өндіріс технологиясы» білім беру бағдарламасы білім алушылары келесі кәсіби құзыреттерді меңгереді:

Фармацевтикалық кәсіпорынның құрылымы мен жұмыс принциптерін түсінуі

негізгі және қосалқы өндірістік цехтардың қызметі, олардың өзара байланысы мен өндірістегі рөлі туралы нақты түсінік қалыптастырады;

өндірістік бөлімшелердің функцияларын, технологиялық ағындарды және өндірістік процестердің ұйымдастырылуын бағалай алады.

Фармацевтикалық өндірістің негізгі процестері мен қолданылатын аппараттар туралы білімді меңгеруі

шикізатты дайындау, ұнтау, араластыру, гранулдеу, фильтрация, толтыру, қаптау сияқты негізгі технологиялық процестерді түсінеді;

өндірісте қолданылатын аппараттар мен жабдықтардың (реакторлар, үрлейтін машиналар, миксерлер, таблеткалау машиналары, капсулалау аппараттары, автоклавтар, фильтрлеу жүйелері және т.б.) жұмыс принциптерін біледі;

жабдықтардың қауіпсіз пайдаланылуы және техникалық талаптары жөнінде базалық дағдыларды меңгереді.

Дәрілік заттарды өндірудің технологиялық нұсқауларын (ТН, СОР) қолдана білуі

технологиялық регламенттер, стандартты операциялық рәсімдер (СОР), өндірістік нұсқаулар және сапа құжаттарымен жұмыс істей алады;

технологиялық кезеңдерді құжаттарға сәйкес орындаудың маңыздылығын түсінеді;

құжаттаманың дәлдігі мен GMP талаптарын сақтаудың өндірістік процестегі рөлін меңгереді.

GMP талаптарына сай өндірістік процестерді түсіну және орындау дағдылары

санитарлық-гигиеналық талаптарды, персоналдың жүріс-тұрыс ережелерін және өндірістік бақылаудың негізгі принциптерін меңгереді;

өндірістегі тиімділік, қауіпсіздік және сапа мәдениетін қалыптастырады.

Сообщение Оқу және өндірістік тәжірибелер появились сначала на .